Der var masser af medaljer i det aalborgensiske sportsår 2016.

Den årlige fejring af de aalborgensiske atleter, der i løbet af 2016 har hentet mesterskaber og dermed medaljer hjem til Aalborg, finder sted den torsdag aften sted Aalborg Hallen. I forbindelse med arrangementet, der går under navnet Aalborgs Bedste, modtager atleterne byens lykønskning fra Aalborgs borgmester Thomas Kastrup-Larsen. Arrangementet er lukket for offentligheden – atleterne og deres pårørende er inviteret, men pressen er velkommen. TV2 Nords Mogens Jørgensen er konferencier ved Aalborgs Bedste. Det blev til i alt 381 mesterskaber i 2016 fordelt på 238 atleter. Af de 381 mesterskaber var 315 danmarksmesterskaber, 32 var guldmedaljer ved verdensmesterskaber og 4 guldmedaljer ved europamesterskaber. Hertil kommer en række sølv- og bronzemedaljer ved henholdsvis europa- og verdensmesterskaber. 2016 var som bekendt OL-år, og det betød også at det blev til medaljer ved de ordinære olympiske lege og en guldmedalje ved de para-olympiske lege.